પરંતુ એકાદ અઠવાડિયા બાદ હવે કેટલાક એવું પણ કહેવા લાગ્યા છે કે નવી પદ્ધતિને કારણે ખાનગી શિક્ષણને જ વધારે પ્રોત્સાહન મળશે. ગુજરાત સહિત દેશભરમાં શિક્ષણનું ખાનગીકરણ થવા લાગ્યું છે. ગુજરાતમાં શિક્ષણના ખાનગીકરણને કારણે દાટ વળી ગયો છે. શિક્ષણ મોંઘું બની ગયું છે અને શિક્ષણની ગુણવત્તા નીચે જવા લાગી છે. સરકારી શાળાઓની ઉપેક્ષા થાય છે. તેમાં બાળકોને ભણવા મોકલવાનું કોઈને ગમતું નથી. ખાનગી શાળાઓમાં બાળકોને મોંઘી ફી આપીને ભણવા મોકલવા પડે છે, પરંતુ આવા શાળાઓમાં શિક્ષકો જ હોતાં નથી. હોય છે તે બહુ નબળાં હોય છે.